Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Palestiinalaisväkivalta on alkanut lisääntyä myös Juudean ja Samarian, -
eli ns. Länsirannan alueilla.
Poliisin mukaan viikko sitten Binyamin alueella ajanutta israelilaista -
Egged bussia kohti hyökättiin kolmen terroristin voimin.
Ajoneuvoa kohti ammuttiin useita kymmeniä laukauksia, -
mutta kuin ihmeen kautta, kukaan ei edes loukkaantunut tulituksessa.
Bussi sai kylläkin melkoisia vaurioita.
Poliisi aloitti välittömästi epäiltyjen etsinnät ja -
pidättivät kaikkiaan seitsemän henkilöä, joukossa kolme naista, -
joita epäillään iskun tekijöiksi. Heillä oli hallussaan konepistooli ja -
itsemurhaviestit sekä varastettuja Israelin armeijan univormuja.
Pidätykset tapahtuivat osana Aallonmurtaja-operaatioita, -
jotka olivat osa armeijan ja poliisin vastatoimenpiteitä -
viime kuukausien aikana lisäänty- neestä palestiinalaisväkivallasta -
niin Gazan kaistalta kuin nyt myös Länsirannan alueelta.
Israelin tulevat, marraskuun 1. päivän parlamenttivaalit -
ovat herättäneet aikaisempia huomattavasti laajempaa kiinnostusta
myös ulkovaltojen taholta.
Maan sisäinen turvallisuuspalvelu ShinBet, eli Shaback -
on saanut selville, että sekä Iran että myös Venäjä, tekevät jo tällä hetkellä -
vahvaa myyräntyötä estääkseen entisen pääministeri Netanjahun -
mahdollisuuksia voittaa vaaleissa ja palata siten valtaan.
ShinBetin mukaan Venäjällä ja Iranilla näyttäisi olevan tavoite -
saada Israelin johtoon mahdollisimman heikko pääministeri, -
eikä maan turvallisuuteen sitoutunutta Benjamin Netanjahua.
Mediakanava 12 mukaan myös Mahmoud Abbasin -
palestiinalaishallinto yrittää vaikuttaa tulevien vaalien tulokseen -
vetoamalla Israelin arabikansalaisia äänestämään -
mahdollisimman suurella joukolla ja siten muodostamaan -
suuren yhtenäisen blokin, jolla voitaisiin estää Likudia ja -
uskonnollista oikeistoa voittamasta vaaleja.
Viimeiset gallupit osoittavat kuitenkin, että Likud ja uskonnollinen oikeisto -
ovat edelleen kukonaskeleen verran edellä mahdollista koalitiota, -
joka puolestaan ei kykenisi mitenkään muodostamaan hallitusta -
ilman arabipuolueiden tukea.
Iran on ilmeisesti luopumassa edellytyksestään -
vuoden 2015 ydinsopimuksen elvyttämiselle, -
että Iranin Islamilainen Vallankumouskaarti, eli IRGC, -
poistetaan Yhdysvaltain ulkoministeriön -
ulkomaisten terroristijärjestöjen luettelosta, -
näin uutiskanava CNN:n mukaan.
Uutiskanavan mainitsema Joe Bidenin hallinnon korkea virkamies paljasti, -
että Iranin aiemmin tällä viikolla antamassa vastauksessa -
Euroopan Unionin ehdottamaksi ydinsopimusluonnokseksi -
ei mainittu Teheranin aiemmin ilmoittamaa ehdotonta kantaa -
Vallankumouskaartiin liittyen.
"Tekstin nykyinen versio ja se, mitä he aikaisemmin vaativat, kumoavat sen",
virkamies sanoi. "Siitä syystä olemme lähempänä sopimusta.
Iran luopui myös vaatimuksestaan poistaa listalta useita yhtiöitä, -
joilla on yhteyksiä IRGC:hen.", virkamies lisäsi.
CNN:n siteeraama toinen uutislähde kertoi, -
että vaikka sopimus on lähempänä kuin kaksi viikkoa sitten, -
lopputulos on epävarma, koska siinä on vielä joitakin aukkoja jäljellä.
Yhdysvaltain presidentti Joe Biden hyväksyy vain sopimuksen, -
joka vastaa kansallisia turvallisuusetujamme, lähde sanoi.
The Wall Street Journal raportoi 17. elokuuta, -
että Iranin vastauksessa uusimpaan ehdotusluonnokseen, -
keskeinen periaate on, että takuut otetaan käyttöön, -
jos Yhdysvallat yrittää jälleen vetäytyä sopimuksesta, -
kuten se teki edellisen presidentin, Donald Trumpin aikana.
Edelliseen uutisaiheeseemme liittyen, on kuitenkin pantava merkille, -
että riippumatta ydinneuvottelujen edistymisestä, -
Iran on hyvin julkisesti ilmoittanut suunnittelevansa -
sotilaallista operaatiota Israelia vastaan.
Operaation tarkoituksena on valmistella sekä Hamasin, -
Palestiinan Islamilaisen Jihadin että Länsirannan PLO:n joukkoja -
hyökkäämään samanaikaisesti Israelin armeijan joukkoja vastaan.
Se tarkoittaa Iranin sotilasjohdon mukaan siviilien, sotilashenkilöstön -
ja siirtolais- eli pakolaisryhmien yhtäaikaista hyökkäystä, -
jonka tavoitteena on vapauttaa Jerusalem.
Iranin Vallankumouskaartia lähellä oleva Fars News raportoi, -
että tämä on osa sitä tiekarttaa, -
jolla sionistihallinto tullaan syrjäyttämään lopullisesti.
Sen tavoitteena on testata Israelin armeijaa jatkuvasti erilaisilla -
konflikteilla ja samalla aseistaa vastarintaliikkeitä uusilla aseilla.
"Ohjukset ovat loistavia pelotteeseen ja strategisen sodan käymiseen, -
mutta raketeista ei ole maan vapauttajaksi", -
sanoi Vallankumouskaartin johtaja kenraali Hossein Salami.
Jalkaväen on lopultakin asetettava jalkansa maahan ja -
vapautettava maa askel askeleelta.
Taannoisen Palestiinan Islamilaista Jihadia vastaan käydyn -
minisodan aikana, jokin sotilaallinen taho teki -
tuhoisan ohjus-iskun Jemeniin, -
sen Iranin tukemien houthi- kapinallisten, pääkaupungista -
Sanaasta länteen sijaitsevaan Al Hafan sotilastukikohtaan.
Tukikohtaa käyttävät sekä Iranin Vallankumouskaarti -
että Libanonissa jonkinlaista valtaa pitävä, -
niin ikään Iranin tukema Hizbollah terroristiorganisaatio -
ja se on merkittävin Iranin tukikohta etenkin nykyisille hyökkäysdroneille, -
joita houthi kapinalliset ovat viime vuosina käyttäneet useasti.
Jemenin hallituksen mukaan isku surmasi ainakin kymmenen ihmistä, -
joista yli puolet oli Vallankumous- kaartin ja Hizbollahin militantteja.
Tämä ballistinen ohjusisku tuhosi valtaosan tukikohdasta ja -
sen aiheuttamat räjähdykset houthien ammus- ja raketti- ja dronevarastoja.
Persianlahden arabivaltioiden tiedustelulähteet uskovat, -
että iskun takana olisi ollut Israel, sillä se tehtiin vain päivää ennen -
Palestiinan Islamilaisen Jihadin sotaa.
Lisäksi houthit olivat uhanneet tukea Jihadia sodassa Israelia vastaan -
lähettämällä aseistettuja droneja Israelin armeijan tukikohtiin.
Jos tämä versio Israelin hyökkäyksestä Jemeniin vahvistetaan,
se edustaa Israelin ilmavoimien kaukaisimmalle ulottuvaa tehtävää -
tähän mennessä. Al Hafan tukikohta on noin -
kolmentuhannen kilometrin päässä Israelista, eli matkassa mitattuna -
vain puolet siitä, mitä olisi isku esimerkiksi Iraniin.
Se olisi myös ollut Israelin ensimmäinen hyökkäys -
houthi-aluetta vastaan Jemenissä. Eri maiden sotilaslähteet olettavat, -
että Israel käytti yhä pitkänkantaman UAV lennokeistaan tehtävään.
Tapansa mukaan, Israel ei ole kommentoinut tapahtumaa.
Intialais-brittiläisen kirjailija Salman Rushdien -
taannoinen puukotustapaus on saanut jälleen uuden käänteen.
Denverin yliopiston Lähi-idän tutkimuskeskuksen johtaja, -
professori Nader Hashemi uskoo, että puukotuksen takana olisikin ollut -
Israelin ulkomaantiedustelupalvelu Mossad.
Hänen mukaansa iskun tekijän yhteydet Iranin Vallankumouskaartiin -
olisivat todellisuudessa olleetkin Mossadin agenttien esittäytyminen -
Vallankumouskaartin edustajana ja saaneet näin iskun tekijän uskomaan -
olleensa oikealla islamin asialla.
Muslimitaustainen professori Hashemi ehdotti edelleen, -
että Israelin motiivi tällaisen ns. väärän lipun operaation toteuttamiseen
olisi herättää vastustusta maailmanvaltojen meneillään oleville -
pyrkimyksille elvyttää vuoden 2015 ydinsopimus.
Israel on ottanut erittäin vahvan kannan Iranin ja länsivaltojen -
JCPOA ydinsopimuksen elvyttämistä vastaan, hän sanoi.
Olemme juuri nyt erittäin herkissä neuvotteluissa, -
aivan uuden sopimuksen kalkkiviivoilla -
ja sitten tapahtuu hyökkäys Salman Rushdiea vastaan.
Jos jotakin, niin tällainen selitysmalli palvelisi parhaiten Irania,
jonka shiia-islamilaisesta uskontomallista -
Salman Rushdien tuomio on alkujaan lähtöisin ja jonka myös -
Iranin nykyinen uskonnollinen johto on vahvistanut oikeutetuksi.
Eipä juuri päivääkään, etteivät Israelin tulevat parlamenttivaalit -
olisi muodossa tai toisessa uutisoinnin ytimessä, -
näin ainakin Israelissa, jossa nykyinen väliaikaishallitus -
on nostanut Jerusalemin erääksi vaaliteemaksi.
Sini-Valkoista puoluetta edustava ja nykyinen puolustusministeri -
Benny Gantz on hyökännyt voimakkaasti -
entistä pääministeri Netanjahua vastaan väittäen, -
että tämä olisi ollut valmis jakamaan Jerusalemin -
tulevan Palestiinan valtion pääkaupungiksi -
edellisen presidentti Trumpin rauhanehdotuksen mukaisesti.
"Jerusalem on Israelin valtion yhdistetty pääkaupunki, -
niin se on ollut ja niin tulee olemaankin", -
Gantz julisti radiossa julkaistussa haastattelussa.
"Se on Israelin pääkaupunki, -
eikä siten voi milloinkaan olla palestiinalaisten pääkaupunki."
Samalla Gantz totesi, että hän ei tule milloinkaan istumaan -
samassa hallituksessa Netanjahun kanssa.
Tässä Benny Gantz viittasi Netanjahun -
saudi-arabialaiselle lehdelle kaksi vuotta sitten antamaan haastatteluun,
jossa tämä oli todennut, että yhdistyneessä Jerusalemissa -
on tilaa Palestiinan pääkaupungille.
Benny Gantzin väite ei ole kuitenkaan täysin totuuden mukainen, -
sillä se, mitä Netanyahu tuolloin tarkoitti, -
oli Jerusalemin kaupunkialueen laajentaminen -
koskemaan myös Abu Dis nimistä palestiinalaiskaupunkia, -
jolloin he olisivat voineet kuvitella olevansa osa Jerusalemia.
Tuolloinen, Trumpin ehdottama malli ei kelvannut silloin palestiinalaisille.
Heille Jerusalem merkitsee ennen muuta ja vain -
nykyistä Jerusalemin Vanhaakaupunkia.
Näin Jerusalem uutiset tällä kertaa. Muistahan rukoilla rauhaa tuolle -
kaupungille, maalle ja koko Lähi-itään. Nyt erityisesti myös Ukrainan kansalle.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7